9 Ya baa gona Bajuta ba bantsi thata ba itseng gore o teng; mme ba tla, e seng ka ntlha ya ga Jesu fela, mme le gona e le gore ba bone Lasaro yo o mo tsositseng mo baswing. 10 Foo baperesjti ba bagolo ba rera mmogo gore ba bolae le ene Lasaro; 11 gonne Bajuta ba bantsi ba ne ba ba tlogela ka ntlha ya gagwe, ba dumela mo go Jesu. Fa re sena go tlhapa mo molatswaneng, re ne ra sekaseka temana ya Baebele mmogo, ra fitlhola, re bo re simolola go palamelela ka iketlo re ya kwa metseng e mengwe e e kgakala. Mme go palama gono go nnile le matswela a a molemo thata. Re ne ra kopana le mosadimogolo mongwe yo o neng a tsholola dikeledi fa a sena go utlwa gore leina la Modimo, e bong Jehofa, le teng mo Baebeleng. O ne a amegile maikutlo tota. Jaanong o ne a ka kgona go bitsa Modimo ka leina fa a rapela!